Държавен вестник, бр. 91, 2018 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  91
та за експедиция, като номерът и датата на 
декларацията за съответствие се вписват във 
всички други документи, които придружават 
партидата.“
2. Създават се ал. 4 и 5:
„(4) Разпространителят предоставя на всеки 
следващ разпространител, включително на 
краен разпространител, заверено копие от 
декларацията за съответствие на съответната 
партида. В копието се посочват количеството 
течно гориво, разпространителят, на когото 
се предоставя, датата и номерът на докумен­
та за експедиция, като номерът и датата на 
декларацията за съответствие се вписват във 
всички други документи, които придружават 
партидата.
(5) Лицата по ал. 1, разпространителите 
и крайните разпространители при проверка 
предоставят на длъжностните лица деклара­
цията за съответствие или заверено копие 
от нея, както и документите за експедиция 
на проверяваното гориво или копие от тях.“
§ 13. В чл. 50 се правят следните изменения:
1. В ал. 4 думите „или етери, произведени 
от биоетанол“ се заменят с „и/или етери, 
произведени от биомаса“, а думите „чл. 47, 
ал. 1 и 2“ се заменят с „чл. 47, ал. 1“.
2. Алинея 5 се изменя така:
„(5) Лицата, които пускат на пазара или раз­
пространяват течни горива от нефтен произход 
за нуждите на авиацията, корабоплаването и 
железопътния транспорт, предлагат горивата, 
несмесени с биогорива.“
§ 14. Член 55 се изменя така:
„Чл. 55. При установяване на нарушение 
на изискване на чл. 47 или 48 председателят 
на ДАМТН или оправомощени от него длъж­
ностни лица имат право да прилагат следните 
принудителни административни мерки:
1. временно да спират пускането на пазара 
и/или разпространението на течни горива и да 
запечатват обектите, когато не е предоставена 
декларация за съответствие или предоставе­
ната декларация не съдържа информацията 
по чл. 48, ал. 2, 3 или 4;
2. да забраняват пускането на пазара 
и/или разпространението на течни горива и 
да запечатват обектите, когато в резултат на 
изпитването в акредитирана лаборатория и 
съставен констативен протокол е установено 
несъответствие с изискването на чл. 47;
3. да разпореждат изтеглянето на течни го­
рива от пазара, когато резултатът от изпитване 
на контролната проба, с която е установено 
несъответствието с изискване на чл. 47, не 
е оспорен в 7-дневен срок от получаването 
му или в случай на оспорването му той е 
потвърден от резултатите от изпитването на 
арбитражната проба и изготвената експертиза.“
§ 15. В чл. 56, ал. 5 думата „стационарна“ 
се заменя с „акредитирана“.
§ 16. В чл. 67 се правят следните изменения 
и допълнения:
1. Създава се нова ал. 2:
„(2) На разпространител, който предлага 
на пазара течни горива от нефтен произход 
в нарушение на разпоредбата на чл. 47, ал. 2 
или 3, се налага глоба в размер 50 000 лв. или 
имуществена санкция в размер 100 000 лв.“
2. Досегашната ал. 2 става ал. 3 и се из­
меня така:
„(3) На краен разпространител, който 
предлага на пазара течни горива от нефтен 
произход в нарушение на разпоредбата на 
чл. 47, ал. 2 или 4, се налага глоба в размер 
25 000 лв. или имуществена санкция в размер 
50 000 лв.“
3. Досегашната ал. 3 става ал. 4 и в нея след 
думата „глоба“ се добавя „в размер 5000 лв.“.
4. Досегашната ал. 4 става ал. 5 и в нея 
навсякъде думите „ал. 1, 2 или 3“ се заменят 
с „ал. 1, 2, 3 или 4“.
§ 17. В § 1 от допълнителните разпоредби 
се правят следните изменения и допълнения:
1. В т. 1:
а) в буква „в“ думите „етери, произведени 
от биоетанол“ се заменят с „етери, произве­
дени от биомаса“;
б) създава се буква „г“:
„г) биогорива от ново поколение.“
2. В т. 24, буква „в“ в изречение първо 
накрая се добавя „освен когато добивът на 
суровини от определените изкуствени пасища 
е необходим за запазване на пасището“, а 
изречение второ се заличава.
3. Създават се т. 30 – 42:
„30. „Биогорива от ново поколение“ са 
биогоривата от ново поколение тип „А“ и 
биогоривата от ново поколение тип „Б“.
31. „Биогорива от ново поколение тип „А“ 
са биогорива, произведени от следните суро­
вини и горива:
а) водорасли, отглеждани на сушата в ба­
сейни или във фотобиореактори;
б) фракция на биомасата в смесени битови 
отпадъци, но не и отделени домакински от­
падъци, които подлежат на рециклиране по 
цели съгласно чл. 31, ал. 1, т. 1 от Закона за 
управление на отпадъците;
в) биоотпадъци, по смисъла на § 1, т. 2 
от допълнителните разпоредби на Закона за 
управление на отпадъците, от частни дома­
кинства, които подлежат на разделно събиране 
по смисъла на § 1, т. 34 от допълнителните 
разпоредби на същия закон;
г) фракция на биомасата в промишлени 
отпадъци, които не подлежат на използва­
не във веригата на хранителните продукти 
или фуражите, включително материали от 
търговията на едро и на дребно, от храни­
телната промишленост, селското стопанство, 
рибарството и аквакултурите, с изключение 
на биогоривата от ново поколение тип „Б“;
д) слама;
е) животински тор и утайка от пречистване 
на отпадъчни води;